Støping brukes innenfor en rekke områder og for en rekke ulike materialer. Det er vanlig å støpe metaller som støpejern, stål, aluminium, messing og bronse. Termoplaster kan også smeltes til flytende tilstand før det støpes. Andre plaster som epoxy samt materialer som betong og gips støpes i kald tilstand, og vil herde istedenfor størkne i formen. Innenfor næringsmidler brukes støping blant annet for å produsere sjokolade.